Alexia Putellas

Alexia Putellas Segura, nada en Mollet del Vallès o 4 de febreiro de 1994, é unha futbolista catalá que xoga como mediocampista, concretamente na posición de interior esquerdo, como capitá na primeira división española de fútbol feminino co Futbol Club Barcelona. É tamén internacional coa Selección Absoluta de España desde o 2013. No 2021 e no 2022 foi premiada co Balón de Ouro á mellor xogadora do mundo, e o 17 de xaneiro de 2022, foi premiada co Premio The Best FIFA de 2021, sendo a segunda futbolista en acadar ambos premios na mesma temporada, trala americana Megan Rapinoe,  que o fixo no ano 2019.    

 Traxectoria 
Formada nas categorías inferiores do C.E. Sabadell e do R.C.D. Espanyol, forma parte do Fútbol Club Barcelona desde 2012. No seu paso polo equipo, gañou campionatos de liga, seis copas da Raíña e unha Liga de Campións Feminina da UEFA. Na tempada 2020-21 tivo un papel destacado ao acadar o triplete continental por primeira vez na súa carreira, e foi recoñecida tanto co Balón de Ouro como co Premio UEFA á Mellor Xogadora en Europa de 2021.

No plano internacional, gañou con España dous campionatos europeos Sub-17 (2010 e 2011) e forma parte da selección absoluta desde 2013. Coa selección disputou as Copas Mundiais do Canadá 2015 e Francia 2019, así como a Eurocopa Feminina 2017. En 2021 converteuse na xogadora con máis internacionalidades ao superar os 90 partidos de Marta Torrejón.

Dentro do fútbol español, Putellas é a primeira muller en gañar o Balón de Ouro e a segunda persoa española en conseguilo despois do galego Luis Suárez Miramontes na edición de 1960.

 Selección Nacional 

 Sub-17 
Seleccionada por primeira vez coa Selección Española sub-17 no 2009. A súa primeira competición foi a Eurocopa de 2009/10, na que conseguiu pasar a primeira fase clasificatoria quedando segundas detrás de Serbia. Na segunda fase, que se disputou en España, as españolas clasificáronse primeiras de grupo e pasaron á fase final de eliminación directa onde venceron facilmente en semifinais á selección neerlandesa. Enfrontáronse na final con Irlanda, nun partido que acabou con empate a cero e no que La Roja conseguiría o título despois de vencer ás irlandesas na quenda de penaltis.

Logo sería convocada para o Campionato do Mundo sub-17 de 2010. As españolas gañaron tódolos seus partidos da fase de grupos, na que Putellas marcou un gol fronte ao Xapón, o cal permitiu á selección avanzar ata a segunda fase do torneo onde finalmente serían derrotadas en semifinais por Corea do Sur. No partido polo terceiro posto, o equipo adestrado por Jorge Vilda gañou por 1 gol a 0 á selección de Corea do Norte e conseguiría así a medalla de bronce.

Ao ano seguinte é novamente chamada polo seleccionador para participar na Eurocopa sub-17 de 2011, onde La Roja pasa facilmente á segunda fase onde novamente conseguen o primeiro posto, clasificándose para o partido de semifinais fronte a Islandia, no cal Putellas fai un dobrete na vitoria por 4 a 0. A final xogada ante Francia acaba coa vitoria española despois dun partido complexo que se resolveu co resultado de 1 a 0, que permitiu revalidar o título.

 Sub-19 
No 2012 é convocada coa Selección sub-19 para a Eurocopa disputada en Turquía. O equipo conseguiu pasar como primeiro do seu grupo, no cal Alexia marcou un gol fronte a Inglaterra, logo superaron a Portugal, pasando á final fronte a Suecia, onde Alexia sería a capitá. O partido acabou con vitoria sueca na prórroga. Ao ano seguinte participa nas clasificatorias para a Eurocopa sub-19, pero caen eliminadas despois de 2 derrotas e solo 1 vitoria.

 Absoluta 
Debuta coa selección absoluta no 2013, nun partido previo á Eurocopa de Suecia fronte a Dinamarca.

O seu primeiro gran torneo internacional foi a Eurocopa de 2013 en Suecia, competición na que a selección consegue chegar ata cuartos de final, pero foron eliminadas por Noruega. Dous anos máis tarde, Alexia participou no Mundial do Canadá de 2015 onde foron eliminadas na primeira fase do campionato. No 2017 foi unha das convocadas para disputar o Europeo de 2017 celebrado nos Países Baixos. A selección caería eliminada en cuartos de final fronte á selección de Austria na quenda de penaltis.

No verán de 2019 participa nun segundo Mundial coa selección absoluta sendo unha das veteranas do equipo. Na fase de grupos o equipo enfróntase a Suráfrica (1-3), Alemaña (1-0) e China (0-0). Por primeira vez na historia, a selección feminina clasifícase para a disputa dos oitavos de final deste campionato, O equipo sería eliminado nesa mesma rolda ante a selección americana, que acabaría proclamándose campioa na final do torneo.

En xaneiro do 2020 a selección viaxou aos Estados Unidos para participar por primeira vez na SheBelieves Cup, O equipo de Vilda acabaría o campionato cunha vitoria por 3-1 ante Xapón, unha derrota pola mínima (1-0) ante as vixentes campioas do Mundo, os Estados Unidos; e unha vitoria, tamén pola mínima ante Inglaterra (1-0), no que Alexia foi a goleadora. La Roja acabaría a súa participación no tornea na segunda posición, por detrás das americanas, e Putellas sería nomeada MVP do torneo.

En febreiro de 2021, durante os partidos clasificatorios para a Eurocopa de Inglaterra 2022, Alexia cambiou o seu característico dorsal 11 para lucir o 14 que defendeu a súa compañeira Virginia Torrecilla, de baixa despois de ser intervida dun tumor cerebral. A comezos de 2021, con Putellas como unha das pezas fundamentais do esquema de Vilda, a selección española clasificouse para o Campionato Europeo de 2022 en Inglaterra. En abril de 2021 anunciouse que Alexia sería unha das capitás da selección xunto a Irene Paredes e Jennifer Hermoso. Putellas empregou por primeira vez o brazalete nun partido amigable ante Bélxica en xuño de 2021.

En xullo de 2022, Alexia converteuse na primeira xogadora española na súa historia en chegar á centena de internacionalidades nun partido amigable fronte a Italia.

Despois dunha lesión no ligamento cruzado da súa perna esquerda e logo de someterse a unha operación, Alexia perde a Eurocopa Femenina 2022, gran parte da tempada 2022-23 da Liga F, da Liga de Campións e tamén do Mundial Femenino de Fútbol 2023, lesión pola cal estará entre 10 meses e 1 ano fóra dos terreos de xogo, estando prevista a súa volta para agosto de 2023.

 Participacións nas Copas do Mundo 
MundialSedeResultadoMundial Feminino sub-17 de 2010Trinidad e TobagoTerceiro postoMundial Feminino de 2015Primeira faseMundial Feminino de 2019Oitavos de final

 Participacións nas Eurocopas 
EurocopaSedeResultadoEurocopa sub-17 de 2010 SuízaCampioaEurocopa sub-17 de 2011 SuízaCampioaEurocopa sub-19 de 2012 TurquíaSubcampioaEurocopa 2013 SueciaCuartos de finalEurocopa 2017 Países BaixosCuartos de final

 Estatísticas 

 Clubs 
Actualizado ao último partido disputado o 29 de maio de 2022.
ClubTemporadaLigaCopaContinentalTotalDiv.Part.GolesPart.GolesPart.GolesPart.GolesR. C. D. Espanyol 2009-101.ª10 - - - -102010-11243 - - - -243Total253----253Levante U. D. 2011-121.ª3415 - - - -3415Total3415----3415Fútbol Club Barcelona 2012-131.ª3012 - -2032122013-14308 - -603682014-15266 - -413072015-162918 - -5034182016-172810 - -8036102017-18299424137122018-192816318139182019-202010536331162020-213118469244262021-2226186510114234Total27712522176219361161Total na súa carreira33614322176218420179

 Palmarés 

 Campionatos nacionais 
TítuloClubPaísAnoLiga EspañolaFútbol Club Barcelona2013Copa da Raíña2013Liga Española2014Copa da Raíña2014Liga Española2015Copa da Raíña2017Supercopa de España2020Liga Española2020Copa da Raíña2020Liga Española2021Copa da Raíña2021Supercopa de España2022Primeira Iberdrola2022Copa da Raíña2022

 Campionatos internacionais 
TítuloEquipoSedeAnoCampionato Europeo sub-17Selección de España 20102011Liga de CampiónsFútbol Club Barcelona2021

 Distincións individuais 
DistinciónAnoMellor xogadora da Copa da Raíña2013Mellor xogadora catalá2015Mellor xogadora catalá2017Incluída no Equipo Ideal da Liga de Campións da UEFA2019Mellor xogadora da Copa SheBelieves2020Xogadora MVP (Premios Marca)2020MVP Copa da Raíña2021Incluída no Equipo Ideal da Liga de Campións da UEFA2021Mellor mediocampista de Europa (UEFA)2021Premio UEFA á Mellor Xogadora en Europa2021Balón de Ouro2021Premio Globe Soccer Awards á mellor xogadora do mundo2021Premio World Soccer á mellor xogadora do mundo2021Premio The Best FIFA2021Incluída no Equipo Ideal da Liga de Campións da UEFA2022Premio UEFA á Mellor Xogadora en Europa2022Balón de Ouro2022

 Notas 

 Véxase tamén 

 Ligazóns externas 
 Perfil oficial de Alexia Putellas no Fútbol Club Barcelona
 Perfil oficial de Alexia Putellas  na selección de fútbol de España

Categoría:Xogadoras da selección de fútbol de España
Categoría:Futbolistas de Cataluña
Categoría:Nados en 1994
Categoría:Nados en Mollet del Vallès